
QUEX

A QUEX egy kreatív közösségi weboldalt takar, melynek ötlete egy iskolai feladat kapcsán született meg a 4. szemeszterben. A QUEX egyedi ötlet, ha nagyon szeretnénk hasonlítani valamihez, akkor erre talán a FourSquare a legmegfelelőbb, de alapjaiban is teljesen más a koncepció. A QUEX lényege az, hogy az oldal közössége minden nap kap egy feladatot, aminek a teljesítésére egy napjuk van. Ez lehet logikai feladvány, „kimozdulós” kreatív feladat, vagy közösségi munka. A feladat megoldásáról fotót, illetve videót kell/lehet feltölteni, ennek értékelése és rangsorolása pedig a többi felhasználó feladata. A jó helyezést elért feladatok után plusz pontok, medálok és az felhasználói avatarra aggatható ruhák járnak. Minderről pedig részletes statisztika készül, melyet a felhasználók rendelkezésére bocsátunk. A beküldött „művek” rangsorolása pedig naponta történik, szavazni pedig a tetszik/nem tetszik rendszerben lehet.



